ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
- privind prelungirea termenului în cazul contractului de concesiune
 nr. 12825/28.11.2011

	Având în vedere:
-  referatul de aprobare, înregistrat sub nr.31541/16.11.2021 prin care primarul oraşului Boldeşti-Scăeni propune prelungirea termenului în cazul contractului de concesiune nr. 12825/28.11.2011;
- raportul compartimentului de resort înregistrat sub nr.31542/16.11.2021;
- contractul de concesiune nr. 12825/28.11.2011, încheiat între Consiliul Local şi doamna Ghegoiu Daniela;
- cererea înregistrată sub nr.19548/15.09.2021 din partea concesionarului prin care se solicită prelungirea termenului contractului de concesiune;
- avizul secretarului general înregistrat sub nr. 31543/16.11.2021; 
- avizul comisiei  de specialitate nr.2 – pentru administrarea domeniului public şi privat, gestionarea serviciilor de interes local;
	În temeiul dispoziţiilor art. 108 lit. „b” coroborat cu art. 306, alin. (3), ale art.139 şi ale art. 196 alin. (1) lit. „a” din OUG nr. 57/2019 privind Codul administrativ,
	Consiliul Local al oraşului Boldeşti-Scăeni adoptă prezenta hotărâre:

Art.1. Se aprobă prelungirea termenului contractului de concesiune nr. 12825/28.11.2011 pentru o perioadă de 10 ani, respectiv până la data de 28.11.2031.
Art.2. Pentru perioada de prelungire concesionarul va achita o nouă redevenţă în cuantumul şi condiţiile art. 4 din contractul de concesiune.
Art.3. Se împuterniceşte primarul oraşului să semneze actul adiţional la contractul de concesiune nr. 12825/28.11.2011, în condiţiile prezentei hotărâri.
Art.4. Prezenta hotărâre se comunică Serviciului buget finanţe-contabilitate, impozite şi taxe, resurse umane şi salarizare, Serviciului patrimoniu local şi monitorizare servicii publice, precum şi concesionarului şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.

A  V  I  Z
===========
- asupra proiectului de hotărâre privind prelungirea termenului în cazul contractului de concesiune nr. 12825/28.11.2011

Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind prelungirea termenului în cazul contractului de concesiune nr. 12825/28.11.2011.
	Potrivit art. 108, lit. b) din OUG nr. 57/2019 privind Codul administrativ, Consiliile locale şi consiliile judeţene hotărăsc, în condiţiile prevăzute în partea a V-a a Codului administrativ, ca bunurile ce aparţin domeniului public sau privat, local sau judeţean, după caz, să fie concesionate.
Pe cale de consecinţă, apreciez că şi prelungirea termenului contractelor de concesiune  trebuie aprobată prin hotărâre a consiliului local.
Art. 306 din OUG nr. 57/2019 privind Codul administrativ, prevede  posibilitatea prelungirii contractului de concesiune prin acordul de voinţă al parţilor, încheiat în formă scrisă, cu condiţia ca durata însumată să nu depăşească 49 de ani.
Faţă de cele de mai sus şi în conformitate cu prevederile art. 243, alin. (1)  lit.”a” din OUG nr. 57/2019 privind Codul administrativ, avizez favorabil acest proiect.



     SECRETAR GENERAL,
     TUDOR FLORINA NELI















                                                                          Nr.31541/16.11.2021

REFERAT


	Subsemnatul Bucuroiu Constantin, primar al oraşului Boldeşti-Scăeni, supun spre analiză şi aprobare Consiliului Local  „Proiectul de Hotărâre privind prelungirea termenului în cazul contractului de  concesiune nr. 12825/28.11.2011”.
	În baza OUG nr. 57/2019 privind Codul administrativ, vă prezint următoarele :
	- contractul  de concesiune nr.12825/28.11.2011 a fost încheiat în baza Hotărârii Consiliului Local nr. 123/27.09.2011;	
-   prin contractul de concesiune nr. 12825/28.11.2011, încheiat între Consiliul Local şi doamna Ghegoiu Daniela, s-a concesionat un spaţiu în suprafaţă de 7,5 mp, amplasat în clădirea administrată de către UAMS Boldeşti-Scăeni, având ca obiectiv amenajarea unui cabinet psihologic, pe o perioadă de 10 ani;
- prin cererea înregistrată sub nr. 19548/15.09.2021 doamna Ghegoiu Daniela solicită prelungirea termenului contractului de concesiune;
- redevenţa datorată pentru perioada de prelungire  şi modul de plată al acesteia se face în conformitate cu dispoziţiile art. 4  din contractul de coincesiune.

Faţă de cele mai sus expuse propun următoarele :

  - prelungirea termenului contractului de  concesiune nr. 12825/28.11.2011 pe o perioadă de 10 ani, respectiv până la data 18.01.2031; 
- cuantumul redevenţei şi modul de plată al acesteia se va face în condiţiile contractului de concesiune;
- împuternicirea primarului să semneze actul adiţional la contractul de  concesiune nr. 12825/28.11.2011;
În speranţa aprobării proiectului de hotărâre mai sus menţionat, vă mulţumesc anticipat !



PRIMAR,
BUCUROIU CONSTANTIN






Consiliului Local al oraşului Boldeşti-Scăeni







                                              
                                                                Nr.31542/16.11.2021



RAPORT DE SPECIALITATE



Subsemnatul Iamandi Ion, şef Serviciu administraţie, registru agricol, relaţii cu publicul, arhivă, secretariat şi protocol analizând cererea înregistrată sub nr. 19548/15.09.2021 prin care solicită prelungirea termenului contractului de  concesiune nr. 12825/28.11.2011, am constatat următoarele:
- potrivit dispoziţiilor art. 108, lit. „b” din OUG nr. 57/2019 privind Codul administrativ, "consiliile locale şi consiliile judeţene hotărăsc, în condiţiile prevăzute în partea a V-a a prezentului cod, ca bunurile ce aparţin domeniului public sau privat, local sau judeţean, după caz, să fie: b)concesionate";
	- contractul de  concesiune nr. 12825/28.11.2011este încheiat pe o perioadă de 10 ani, iar potrivit dispoziţiilor art. 3 din contract, termenul contractului poate fi prelungit, prin act adiţional, potrivit legilor în vigoare;
	- prin cereerea nr.19548/15.09.2021 concesionarul Ghegoiu Daniela solicită prelungirea termenului contractului de concesiune care urmează să expire la data de 28.11.2021;
	- fiind un bun proprietate privată, baza legală avută în vedere la întocmirea documentaţiei a fost, prin asimilare, OUG nr. 54/2006 privind regimul contractelor de concesiune de bunuri proprietate publică, iar  potrivit dispoziţiilor art. 306 alin. (3) din Codul administrativ, cu modificările şi completările ulterioare, (care a abrogat OUG nr. 54/2006) contractul de concesiune, prin asimilare, poate fi prelungit prin acordul de voinţă al părţilor, încheiat în formă scrisă, cu condiţia ca durata însumată să nu depăşească 49 de ani;
	- prin prelungirea termenului contractului de concesiune se asigură continuitate în activitatea concesionarului, precum şi venit la bugetul local;
-în derularea contractului concesionarul s-a dovedit de bună-credinţă, respectându-şi obligaţiile contractuale.
	Având în vedere cele mai sus precizate, consider că acest contract de concesiune poate fi prelungit cu o perioadă de 10 ani, după împlinirea  termenului actual, iar iniţierea proiectului de hotărâre este necesară.


ÎNTOCMIT,
  IAMANDI ION



